Ericu950/Stoicheia-meter-silver huggingface dataset:
τῷ γὰρ ὄντι πᾶς ἀκόλαστος ἢ ἄδικος ἢ δειλός , ὅταν ἴδῃ τινὰ τῶν αὐστηροτέρων ἢ πόνον φεύγοντα ἢ λήμματος ἡττώμενον ἢ πρός τι τῶν ἡδονῆς φίλτρων ἐκνενευκότα , χαίρει καὶ γέγηθε καὶ τετιμῆσθαι δοκεῖ , καὶ πρὸς τοὺς πολλοὺς ἐπινεανιευόμενος καὶ ἐπιχειρονομῶν ἄρχεται περὶ τῶν ἰδίων κακῶν ὡς σφόδρα ἀναγκαίων καὶ χρησίμων φιλοσοφεῖν , οὐκ ἄν , εἰ μὴ τοιαῦτα ἦν , φάσκων ὑπομεῖναι ἂν τὸν δεῖνα εὐδόκιμον ἄνδρα χρῆσθαι .
λέγωμεν οὖν παντὶ μοχθηρῷ ·
ἐὰν τοῦ ὕδατός σου πίωμεν , ἐάν τινός σου τῶν κατὰ τὴν ἄκριτον φορὰν ψαύσωμεν , τιμὴν καὶ ἀποδοχὴν ἀντὶ δυσκλείας καὶ ἀτιμίας  τούτων γὰρ ἄξιος ὢν τυγχάνεις  παρεξόμεθα ·
καὶ γὰρ ἀμέλει τὸ πρᾶγμα περὶ ὃ ἐσπούδακας συνόλως οὐδέν ἐστιν .
ἢνομίζεις τι τῶν θνητῶν πραγμάτων ὄντως πρὸς ἀλήθειαν εἶναι καὶ ὑφεστάναι , ἀλλ οὐχ ὥσπερ ἐπ αἰώρας τινὸς ψευδοῦς καὶ ἀβεβαίου δόξης φορεῖσθαι κατὰ κενοῦ βαίνοντα , μηδὲν ψευδῶν ὀνειράτων διαφέροντα 0 ;
εἰ δὲ μὴ θέλεις τὰς τῶν κατὰ μέρος ἀνθρώπων ἐξετάζειν τύχας , τὰς χωρῶν ὅλων καὶ ἐθνῶν πρός τε τὸ εὖ καὶ τὸ χεῖρον μεταβολάς 0 ·
ἤκμασέ ποτε ἡ Ἑλλάς , ἀλλὰ Μακεδόνες αὐτῆς τὴν ἰσχὺν ἀφείλοντο .
μακεδονία πάλιν ἤνθησεν , ἀλλὰ διαιρεθεῖσα κατὰ μοίρας ἠσθένησεν , ἕως εἰς τὸ παντελὲς ἀπεσβέσθη .
πρὸ Μακεδόνων τὰ Περσῶν ἐν εὐτυχίᾳ ἦν , ἀλλὰ μία ἡμέρα τὴν πολλὴν καὶ μεγάλην βασιλείαν αὐτῶν καθεῖλε , καὶ νῦν Παρθυηνοὶ Περσῶν τῶν πρὸ μικροῦ ἡγεμόνων ἐπικρατοῦσιν οἱ τότε ὑπήκοοι .
ἔπνευσέ ποτε λαμπρὸν καὶ ἐπὶ μήκιστον Αἴγυπτος , ἀλλ ὡς νέφος αὐτῆς ἡ μεγάλη παρῆλθεν εὐπραγία .
τί δὲ Αἰθίοπες , τί δὲ καὶ Καρχηδὼν καὶ τὰ πρὸς Λιβύην 0 1 2 ;
τί δ οἱ Πόντου βασιλεῖς ;
τί δ Εὐρώπη καὶ Ἀσία καὶ συνελόντι φράσαι πᾶσα ἡ οἰκουμένη 0 ;
οὐκ ἄνω καὶ κάτω κλονουμένη καὶ τινασσομένη ὥσπερ ναῦς θαλαττεύουσα τοτὲ μὲν δεξιοῖς τοτὲ δὲ καὶ ἐναντίοις πνεύμασι χρῆται 0 ;
χορεύει γὰρ ἐν κύκλῳ λόγος ὁ θεῖος , ὃν οἱ πολλοὶ τῶν ἀνθρώπων ὀνομάζουσι τύχην ·
εἶτα ἀεὶ ῥέων κατὰ πόλεις καὶ ἔθνη καὶ χώρας τὰ ἄλλων ἄλλοις καὶ πᾶσι τὰ πάντων ἐπινέμει , χρόνοις αὐτὸ μόνον ἀλλάττων τὰ παρ ἑκάστοις , ἵνα ὡς μία πόλις ἡ οἰκουμένη πᾶσα τὴν ἀρίστην πολιτειῶν ἄγῃ δημοκρατίαν .
οὐδὲν οὖν ἔστι τῶν ἀνθρωπίνων σπουδασμάτων ἔργον καὶ πρᾶγμα οὐδέν , ἀλλὰ σκιά τις ἢ αὔρα πρὶν ὑποστῆναι παρατρέχουσα .
ἔρχεται γὰρ καὶ πάλιν ἄπεισιν ὥσπερ ἐν ταῖς παλιρροίαις 0 ·
τὰ γὰρ ἀμπωτίζοντα πελάγη ποτὲ μὲν μετὰ συρμοῦ καὶ πατάγου βίᾳ φέρεται καὶ ἀναχεόμενα λιμνάζει τὴν τέως χέρσον , ποτὲ δὲ ἐξαναχωροῦντα πολλὴν τῆς θαλάττης μοῖραν ἠπειροῖ 0 ·
οὕτως οὖν ἔστιν ὅτε μέγα καὶ πολυάνθρωπον ἔθνος ἐπικλύσασα εὐπραγία ἑτέρωσε τὴν φορὰν τοῦ ῥεύματος παρατρέψασα οὐ δὲ βραχεῖαν εἴασε λιβάδα , ἵνα μη δ ἴχνος ὑπολειφθῇ πιότητος ἀρχαίας .
τούτων δ οὐχ ἅπαντες ἀρτίους καὶ πλήρεις λαμβάνουσι λογισμούς , ἀλλ οἷς ἔθος συνομαρτεῖν ὀρθῷ καὶ πεπηγότι ὅρῳ καὶ λόγῳ 0 .
οἱ γὰρ αὐτοὶ ἄμφω ταῦτα λέγουσι , καὶ τὸ γενέσεως πρᾶγμα ὅλον οὐδέν ἐστι , καὶ παρὰ τὸ ὄρος πορευσόμεθα ·
ἀδύνατον γὰρ τὸν μὴ ταῖς ὑψηλαῖς καὶ ὁρικαῖς χρώμενον ὁδοῖς ἀπογνῶναι μὲν τὰ θνητά , μετακλῖναι δὲ καὶ μεταναστῆναι πρὸς τὰ ἄφθαρτα 0 .
ὁ μὲν οὖν γήινος Ἐδὼμ τὴν οὐράνιον καὶ βασιλικὴν ἀρετῆς ὁδὸν ἐπιφράττειν ἀξιοῖ , ὁ δὲ θεῖος λόγος ἔμπαλιν τὴν ἐκείνου καὶ τῶν ὁμοζήλων 0 ·
ὧν ἕνα καὶ τὸν Βαλαὰμ ἀναγραπτέον ·
γῆς γὰρ θρέμμα καὶ οὗτος , οὐκ οὐρανοῦ βλάστημα 0 .
οἰωνοῖς καὶ ψευδέσι μαντείαις ἑπόμενος οὐ δ ὅτε τὸ τῆς ψυχῆς μεμυκὸς ὄμμα ἀναβλέψας „ εἶδε τὸν ἄγγελον τοῦ θεοῦ ἀνθεστῶτα “  Num 0 .
22 , 31  , μετατραπόμενος ἐπέσχε τὸ ἀδικεῖν , ἀλλὰ πολλῷ τῷ τῆς ἀφροσύνης χρησάμενος ῥεύματι ἐπικλυσθεὶς κατεπόθη .
τότε γὰρ ὡς ἀληθῶς οὐ δυσθεράπευτα μόνον ἀλλὰ καὶ παντελῶς ἀνίατα γίνεται τὰ τῆς ψυχῆς ἀρρωστήματα , ὅταν ἐπιστάντος ἐλέγχου  λόγος δ ἐστὶ θεῖος , ἄγγελος ποδηγετῶν καὶ τὰ ἐν ποσὶν ἀναστέλλων , ἵνα ἄπταιστοι διὰ λεωφόρου βαίνωμεν τῆς ὁδοῦ  Psalm .
12   τὰς ἀκρίτους ἑαυτῶν γνώμας πρὸ τῶν ὑφηγήσεων τάττωμεν τῶν ἐκείνου , ἃς ἐπὶ νουθεσίᾳ καὶ σωφρονισμῷ καὶ τῇ τοῦ παντὸς ἐπανορθώσει βίου συνεχῶς εἴωθε ποιεῖσθαι .
διὰ τοῦθ ὁ μὴ πεισθείς , μὴ μετατρεπόμενος τῷ ἀντιβαίνοντι ἐλέγχῳ „ φθορὰν τὴν μετὰ τῶν τραυματιῶν “  Num 0 .
31 , 8  αὖθις ἐνδέξεται , οὓς κατεκέντησε καὶ κατέτρωσε τὰ πάθη .
γενήσεται δ ἡ τούτου συμφορὰ τοῖς μὴ τελέως δυσκαθάρτοις δίδαγμα αὐταρκέστατον τοῦ πειρᾶσθαι τὸν ἔνδον δικαστὴν ἔχειν εὐμενῆ ·
σχήσουσι δέ , εἰ μηδὲν τῶν ὀρθῶς ὑπ αὐτοῦ γνωσθέντων ἀναδικάζοιεν .
„ Καὶ ἤρξατο Νῶε ἄνθρωπος γεωργὸς γῆς εἶναι , καὶ ἐφύτευσεν ἀμπελῶνα , καὶ ἔπιε τοῦ οἴνου , καὶ ἐμεθύσθη ἐν τῷ οἴκῳ αὐτοῦ “  Gen .
οἱ μὲν πολλοὶ τῶν ἀνθρώπων τὰς φύσεις τῶν πραγμάτων οὐκ εἰδότες καὶ περὶ τὴν τῶν ὀνομάτων θέσιν ἐξ ἀνάγκης ἁμαρτάνουσι ·
τοῖς μὲν γὰρ ὥσπερ ἐξ ἀνατομῆς περινοηθεῖσι κύριαι προσρήσεις ἕπονται , τοῖς δ ὑποσυγκεχυμένοις οὐ σφόδρα ἠκριβωμέναι 0 .
μωυσῆς δὲ κατὰ πολλὴν περιουσίαν τῆς ἐν τοῖς πράγμασιν ἐπιστήμης ὀνόμασιν εὐθυβολωτάτοις καὶ ἐμφαντικωτάτοις εἴωθε χρῆσθαι .
πολλαχοῦ μὲν οὖν τῆς νομοθεσίας τὴν ὑπόσχεσιν ἐπαληθεύουσαν εὑρήσομεν , οὐχ ἥκιστα δὲ κ ἀν τῷ προτεθέντι κεφαλαίῳ , καθ ὃ γεωργὸς ὁ δίκαιος Νῶε εἰσάγεται .
τίνι γὰρ τῶν προχειροτέρων οὐκ ἂν δόξειε τὰ αὐτὰ εἶναι γεωργία τε καὶ γῆς ἐργασία , καίτοι πρὸς ἀλήθειαν οὐ μόνον οὐκ ὄντα τὰ αὐτά , ἀλλὰ καὶ λίαν ἀπηρτημένα , ὡς ἀντιστατεῖν καὶ διαμάχεσθαι ;
δύναται μὲν γάρ τις καὶ ἄνευ ἐπιστήμης περὶ τὴν γῆς ἐπιμέλειαν πονεῖσθαι , γεωργὸς δὲ τὸ μὴ ἰδιώτης ἀλλ ἔμπειρος εἶναι καὶ τῷ ὀνόματι πεπίστωται , ὅπερ ἐκ τῆς γεωργικῆς τέχνης , ἧς φερώνυμός ἐστιν , εὕρηται 0 .
πρὸς δὲ τούτῳ κ ἀκεῖνο λογιστέον , ὅτι ὁ μὲν γῆς ἐργάτης πρὸς ἓν τέλος , τὸν μισθόν , ἀφορῶν  ἔμμισθος γὰρ ὡς ἐπίπαν οὗτος  οὐδεμίαν ἔχει φροντίδα τοῦ καλῶς ἐργάσασθαι , ὁ μέντοι γεωργὸς πολλὰ ἂν ἐθελήσαι καὶ τῶν ἰδίων εἰσφέρειν καὶ προσαναλίσκειν οἴκοθέν τι ὑπὲρ τοῦ καὶ τὸ χωρίον ὀνῆσαι καὶ πρὸς μηδενὸς τῶν ἰδόντων μεμφθῆναι 0 ·
βούλεται γὰρ οὐχ ἑτέρωθέν ποθεν , ἀλλ ἐκ τῶν γεωργηθέντων εὐτοκίᾳ χρωμένων ἀνὰ πᾶν ἔτος τοὺς καρποὺς ἀναλαμβάνειν .
οὗτος τὰ μὲν ἄγρια τῶν δένδρων ἡμεροῦν , τὰ δ ἥμερα ἐπιμελείαις συναύξειν , τὰ δ  ὑπὸ πλεοναζούσης τροφῆς κεχυμένα τομαῖς στέλλειν , τὰ δ ἐσταλμένα καὶ πεπιλημένα ἐπιφύσεων ἐκτάσεσι μηκύνειν , καὶ ὅσα μὲν εὐγενῆ πολυκληματοῦντα κατὰ γῆς τείνειν ἐν οὐ πάνυ βαθείαις τάφροις , ὅσα δὲ μὴ εὔκαρπα ἑτέρων εἰς τὸν πρὸς ταῖς ῥίζαις κορμὸν ἐνθέσει καὶ συμφυεστάτῃ ἑνώσει βελτιοῦν ἐθελήσει  καὶ γὰρ ἐπ ἀνθρώπων τυγχάνει τ αὐτὸν , ὡς τοὺς θετοὺς παῖδας γένεσιν ἀλλοτρίοις διὰ τὰς σφετέρας οἰκειουμένους ἀρετὰς παγίως ἐναρμόζεσθαι  0 1 2 ·
μυρία τοίνυν καὶ αὐτόπρεμνα ῥίζαις αὐταῖς ἀνασπάσας κατέβαλε τὰς εἰς εὐκαρπίαν ἐκ φύσεις ἐστειρωμένα καὶ τοῖς φέρουσι μεγάλην ζημίαν ἐκ τοῦ παραπεφυτεῦσθαι πλησίον ἐνεγκόντα .
τοιαύτη μέν τίς ἐστιν ἡ περὶ τὰ βλαστάνοντα ἐκ γῆς φυτὰ τέχνη , τὴν δὲ ψυχῆς γεωργικὴν ἐν μέρει πάλιν ἐπισκεψώμεθα .
πρῶτον μὲν τοίνυν σπείρειν ἢ φυτεύειν ἄγονον οὐδὲν ἐπιτηδεύει , πάντα δ ἥμερα καὶ καρποτόκα φόρους ἐτησίους οἴσοντα τῷ ἡγεμόνι ἀνθρώπῳ ·
τοῦτον γὰρ ἄρχοντα ἡ φύσις δένδρων τε καὶ ζῴων τῶν ἄλλων ὅσα θνητὰ ἅπαξ ἁπάντων ἀνέδειξεν .
ἄνθρωπος δὲ ὁ ἐν ἑκάστῳ ἡμῶν τίς ἂν εἴη πλὴν ὁ νοῦς , ὃς τὰς ἀπὸ τῶν σπαρέντων καὶ φυτευθέντων ὠφελείας εἴωθε καρποῦσθαι ;
ἐπεὶ δὲ νηπίοις μέν ἐστι γάλα τροφή , τελείοις δὲ τὰ ἐκ πυρῶν πέμματα , καὶ ψυχῆς γαλακτώδεις μὲν ἂν εἶεν τροφαὶ κατὰ τὴν παιδικὴν ἡλικίαν τὰ τῆς ἐγκυκλίου μουσικῆς προπαιδεύματα , τέλειαι δὲ καὶ ἀνδράσιν ἐμπρεπεῖς αἱ διὰ φρονήσεως καὶ σωφροσύνης καὶ ἁπάσης ἀρετῆς ὑφηγήσεις 0 1 ·
ταῦτα γὰρ σπαρέντα καὶ φυτευθέντα ἐν διανοίᾳ καρποὺς ὠφελιμωτάτους οἴσει , καλὰς καὶ ἐπαινετὰς πράξεις .
διὰ ταύτης τῆς γεωργικῆς καὶ ὅσα παθῶν ἢ κακιῶν δένδρα ἀναβλαστόντα εἰς ὕψος ἐξήρθη φθοροποιοὺς φέροντα καρπούς , ὑποτεμνόμενα καθαίρεται , ὡς μη δὲ βραχύ τι λείψανον ἐαθῆναι , ἀφ  οὗ νέαι βλάσται πάλιν ἁμαρτημάτων ἀναδραμοῦνται .
κ ἂν εἴ τινα μέντοι δένδρα εἴη μή τ ὠφελίμων μή τ αὖ βλαβερῶν καρπῶν οἰστικά , ταῦτα ἐκκόψει μέν , οὐ μὴν ἐάσει γε ἀφανισθῆναι , κατατάξει δ αὐτὰ εἰς ἐναρμόνιον χρῆσιν ἢ βαλλομένη χάρακας καὶ σταυροὺς ἐν κύκλῳ στρατοπέδου ἢ φραγμὸν πόλεως , ἵνα ἀντὶ τείχους ᾖ .
„ πᾶν ὃ οὐ καρπόβρωτόν ἐστιν , ἐκκόψεις καὶ ποιήσεις χαράκωσιν ἐπὶ τὴν πόλιν , ἥτις ποιήσει πρὸς σὲ τὸν πόλεμον “  Deut .
ταῦτα δ  εἰκάζεται τὰ δένδρα ταῖς περὶ λόγους δυνάμεσι θεωρίαν ψιλὴν ἐχούσαις ·
ἐν αἷς θετέον ἰατρολογίαν ἀπεζευγμένην ἔργων , δι ὧν τοὺς κάμνοντας εἰκός ἐστι σῴζεσθαι , καὶ ῥητορικῆς τὸ συνηγορικὸν καὶ ἔμμισθον εἶδος οὐ περὶ τὴν εὕρεσιν τοῦ δικαίου πραγματευόμενον , ἀλλὰ περὶ τὴν δι  ἀπάτης πειθὼ τῶν ἀκουόντων , ἔτι μέντοι καὶ διαλεκτικῆς καὶ γεωμετρίας ὅσα εἰς μὲν ἐπανόρθωσιν ἤθους οὐδὲν συνεργεῖ , παραθήγει δὲ τὸν νοῦν οὐκ ἐῶντα ἀμβλείᾳ χρῆσθαι τῇ πρὸς ἕκαστα τῶν ἀπορουμένων προσβολῇ , τομαῖς δὲ ἀεὶ καὶ διαστολαῖς χρῆσθαι , ὡς τὴν ἑκάστου πράγματος ἰδιότητα κοινῶν διαζευγνύναι ποιοτήτων .
τὸν γοῦν κατὰ φιλοσοφίαν λόγον τρίδυμον ὄντα τοὺς παλαιοὺς ἀγρῷ φασιν ἀπεικάσαι , τὸ μὲν φυσικὸν αὐτοῦ δένδροις καὶ φυτοῖς παραβάλλοντας , τὸ δ ἠθικὸν καρποῖς , ὧν ἕνεκα καὶ τὰ φυτά , τὸ δ αὖ λογικὸν φραγμῷ καὶ περιβόλῳ 0 1 2 ·
καθάπερ γὰρ τὸ περικείμενον τεῖχος ὀπώρας καὶ φυτῶν τῶν κατὰ τὸν ἀγρόν ἐστι φυλακτήριον τοὺς ἐπὶ τῷ σίνεσθαι παρεισφθείρεσθαι βουλομένους ἀνεῖργον , τὸν αὐτὸν τρόπον τὸ λογικὸν μέρος φιλοσοφίας φρουρά τίς ἐστιν ὀχυρωτάτη τῶν δυεῖν ἐκείνων , ἠθικοῦ τε καὶ φυσικοῦ ·
τὰς γὰρ διπλᾶς καὶ ἀμφιβόλους ὅταν ἐξαπλοῖ λέξεις καὶ τὰς διὰ τῶν σοφισμάτων πιθανότητας ἐπιλύῃ καὶ τὴν εὐπαράγωγον ἀπάτην , μέγιστον ψυχῆς δέλεαρ καὶ ἐπιζήμιον , ἀναιρῇ διὰ λόγων ἐμφαντικωτάτων καὶ ἀποδείξεων ἀνενδοιάστων , ὥσπερ κηρὸν λελειασμένον τὸν νοῦν ἀπεργάζεται ἕτοιμον δέχεσθαι τούς τε φυσιολογίας καὶ τοὺς ἠθοποιίας ἀσινεῖς καὶ πάνυ δοκίμους χαρακτῆρας .
ταῦτ οὖν ἡ ψυχῆς ἐπαγγελλομένη γεωργικὴ προκηρύττει ·
τὰ ἀφροσύνης δένδρα καὶ ἀκολασίας ἀδικίας τε καὶ δειλίας πάντ  ἐκκόψω , ἐκτεμῶ καὶ τὰ ἡδονῆς καὶ ἐπιθυμίας ὀργῆς τε καὶ θυμοῦ καὶ τῶν παραπλησίων παθῶν , κ ἂν ἄχρις οὐρανοῦ μηκύνηται , τὰ φυτά , ἐπικαύσω καὶ τὰς ῥίζας αὐτῶν ἐφιεῖς  ἄχρι τῶν ὑστάτων τῆς γῆς φλογὸς ῥιπήν , ὡς μηδὲν μέρος ἀλλὰ μη δ ἴχνος ἢ σκιὰν ὑπολειφθῆναι τὸ παράπαν .
ἀνελῶ μὲν δὴ ταῦτα , φυτεύσω δὲ ταῖς μὲν ἐν ἡλικίᾳ παιδικῇ ψυχαῖς μοσχεύματα , ὧν ὁ καρπὸς αὐτὰς τιθηνήσεται  ἔστι δὲ ταῦτα ἡ τοῦ γράφειν καὶ ἀναγινώσκειν εὐτρόχως ἐπιτήδευσις , ἡ τῶν παρὰ σοφοῖς ποιηταῖς ἀκριβὴς ἔρευνα , γεωμετρία καὶ ἡ περὶ τοὺς ῥητορικοὺς λόγους μελέτη καὶ ἡ σύμπασα τῆς ἐγκυκλίου παιδείας μουσική  , ταῖς δὲ νεανιευομέναις καὶ ἀνδρουμέναις ἤδη τὰ ἀμείνω καὶ τελεώτερα , τὸ φρονήσεως φυτόν , τὸ ἀνδρείας , τὸ σωφροσύνης , τὸ δικαιοσύνης , τὸ ἀρετῆς ἁπάσης 0 1 2 .
ἂν μέντοι τι καὶ τῶν τῆς ἀγρίας λεγομένης ὕλης ἐδώδιμον μὲν μὴ φέρῃ καρπόν , δύνηται δὲ ἐδωδίμου φραγμὸς εἶναι καὶ φυλακτήριον , καὶ τοῦτο ταμιεύσομαι , οὐ δι ἑαυτό , ἀλλ  ὅτι ὑπηρετεῖν ἀναγκαίῳ καὶ χρησίμῳ σφόδρα πέφυκε .
διὰ τοῦτο ὁ πάνσοφος Μωυσῆς τῷ μὲν δικαίῳ τὴν τῆς ψυχῆς γεωργικὴν ὡς ἐναρμόνιον καὶ ἐπιβάλλουσαν τέχνην ἀνατίθησι λέγων „ ἤρξατο Νῶε ἄνθρωπος εἶναι γεωργός “ , τῷ δὲ ἀδίκῳ τὴν ἄνευ ἐπιστήμης φέρουσαν ἄχθη βαρύτατα γῆς ἐργασίαν 0 ·
„ Κάιν “ γάρ φησιν „ ἦν ἐργαζόμενος τὴν γῆν “  Gen .
4 , 2  , καὶ μικρὸν ὕστερον , ἡνίκα τὸ ἐπὶ τῇ ἀδελφοκτονίᾳ ἄγος ἐργασάμενος καταφωρᾶται , λέγεται ·
„ ἐπικατάρατος σὺ ἀπὸ τῆς γῆς , ἣ ἔχανε τὸ στόμα αὐτῆς δέξασθαι τὸ αἷμα τοῦ ἀδελφοῦ σου ἐκ τῆς χειρός σου , ᾗ ἐργᾷ τὴν γῆν , καὶ οὐ προσθήσει τὴν ἰσχὺν αὐτῆς δοῦναί σοι “  Gen 0 .
πῶς οὖν ἄν τις περιφανέστερον ἐπιδεῖξαι δύναιτο , ὅτι γῆς ἐργάτην ἀλλ οὐ γεωργὸν ὁ νομοθέτης νομίζει τὸν φαῦλον , ἢ τὸν τρόπον τοῦτον 0 ;
οὐ μὴν ὑποληπτέον ἢ περὶ ἀνθρώπου χερσὶ καὶ ποσὶ καὶ τῇ ἄλλῃ δυνάμει τοῦ σώματος ἐνεργεῖν ἱκανοῦ ἢ περὶ γῆς ὀρεινῆς καὶ πεδιάδος εἶναι τὸν λόγον , ἀλλὰ περὶ τῶν καθ ἕκαστον ἡμῶν δυνάμεων 0 ·
τὴν γὰρ τοῦ φαύλου ψυχὴν περὶ οὐδὲν ἄλλο πραγματεύεσθαι συμβέβηκεν ἢ τὸ γήινον σῶμα καὶ τὰς τοῦ σώματος ἁπάσας ἡδονάς 0 .
ὁ γοῦν πολὺς ὅμιλος ἀνθρώπων τὰ γῆς ἐπιὼν κλίματα καὶ ἄχρι τῶν περάτων φθάνων αὐτῆς καὶ τὰ πελάγη περαιούμενος καὶ τὰ ἐν μυχοῖς θαλάττης ἀναζητῶν καὶ μηδὲν μέρος ἐῶν τοῦ παντὸς ἀδιερεύνητον ἀεὶ καὶ πανταχοῦ πορίζει ταῦτα , δι ὧν ἡδονὴν συναυξήσει ·
καθάπερ γὰρ οἱ ἁλιευόμενοι δίκτυα καθιᾶσιν ἔστιν ὅτε μήκιστα πολλὴν ἐν κύκλῳ περιβαλλόμενοι θάλατταν , ἵν ὡς πλείστους ἐντὸς ληφθέντας ἀρκύων οἷα τειχήρεις γεγονότας ἰχθύας συλλάβωσι , τὸν αὐτὸν τρόπον ἡ πλείστη μοῖρα ἀνθρώπων οὐκ ἐπὶ μέρος θαλάττης μόνον , ἀλλ ἐφ  ἅπασαν τὴν ὕδατος καὶ γῆς καὶ ἀέρος φύσιν τὰ πάναγρα , ὡς οἱ ποιηταί πού φασι , λίνα τείνας  ἅπαντα πανταχόθεν δι ἡδονῆς ἀπόλαυσίν τε καὶ χρῆσιν ἀγκιστρεύεται 0 ·
καὶ γὰρ γῆν μεταλλεύουσι καὶ τὰ πελάγη διαβαίνουσι καὶ τ ἄλλα πάντα ὅσα εἰρήνης καὶ πολέμου ἔργα δρῶσιν , ὕλας ἀφθόνους ὡς βασιλίδι ἡδονῇ πορίζοντες , οἱ γεωργίας μὲν ἀμύητοι ψυχικῆς , ἣ σπείρουσα καὶ φυτεύουσα τὰς ἀρετὰς καρπὸν δρέπεται τὸν εὐδαίμονα βίον ἀπ αὐτῶν , ἐργασάμενοι δὲ καὶ μεθοδεύοντες τὰ φίλα τῇ σαρκὶ καὶ τὸν σύνθετον χοῦν , τὸν πεπλασμένον ἀνδριάντα , τὸν ψυχῆς ἔγγιστα οἶκον , ὃν ἀπὸ γενέσεως ἄχρι τελευτῆς , ἄχθος τοσοῦτον , οὐκ ἀποτίθεται νεκροφοροῦσα , μετὰ σπουδῆς τῆς πάσης οἰκειούμενοι 0 .
ὡς μὲν οὖν γεωργίας ἐργασία γῆς καὶ γεωργοῦ γῆς ἐργάτης διαφέρουσιν , εἴρηται .
σκεπτέον δέ , μὴ καὶ ἄλλαι τινές εἰσιν ἰδέαι συγγενεῖς τῶν εἰρημένων , διὰ τὴν ἐν τοῖς ὀνόμασι κοινωνίαν ἐπικρύπτουσαι τὰς ἐν τοῖς πράγμασι διαφοράς ·
εἰσὶ δέ γε ἃς ἀναζητοῦντες εὕρομεν διτταί , περὶ ὧν τὰ προσήκοντα , ἐὰν οἷόν τε ᾖ , λέξομεν .
αὐτίκα τοίνυν ὡς γεωργὸν καὶ γῆς ἐργάτην δόξαντας ἀδιαφορεῖν ἀλλήλων εὕρομεν ἐν τοῖς κατὰ διάνοιαν ἀλληγοροῦντες μακρῷ διεστηκότας , οὕτως ποιμένα καὶ κτηνοτρόφον 0 ·
μέμνηται γὰρ ποτὲ μὲν κτηνοτροφίας ποτὲ δ αὖ ποιμενικῆς ὁ νομοθέτης .
καὶ οἵ γε μὴ λίαν ἠκριβωμένοι τάχα που τῆς αὐτῆς ἐπιτηδεύσεως συνωνυμούσας ὑπολήψονται προσρήσεις εἶναι , εἰσὶ δέ γε πραγμάτων διαφερόντων ἐν ταῖς δι ὑπονοιῶν ἀποδόσεσι ·
καὶ γὰρ εἰ τοῖς θρεμμάτων προεστηκόσιν ἀμφότερα ἐπιφημίζειν ἔθος κτηνοτρόφων καὶ ποιμένων ὀνόματα , ἀλλ οὔ γε τῷ τὴν ψυχῆς ἀγέλην ἐπιτετραμμένῳ λογισμῷ 0 1 ·
φαῦλος μὲν γὰρ ὢν ὁ ἀγελάρχης οὗτος καλεῖται κτηνοτρόφος , ἀγαθὸς δὲ καὶ σπουδαῖος ὀνομάζεται ποιμήν .
ὃν δὲ τρόπον , ἐπιδείξομεν αὐτίκα 0 ·
ἡ φύσις ἡμῶν ἑκάστῳ κτήνη συγγεγέννηκε , τῆς ψυχῆς ὥσπερ ἀπὸ μιᾶς ῥίζης ἔρνη διττὰ ἀναβλαστούσης , ὧν τὸ μὲν ἄτμητον ὅλον δι ὅλων ἐαθὲν ἐπεφημίσθη νοῦς , τὸ δ ἑξαχῇ σχισθὲν εἰς ἑπτὰ φύσεις πέντε τῶν αἰσθήσεων καὶ δυεῖν ἄλλων ὀργάνων , φωνητηρίου τε καὶ γονίμου 0 .
αὕτη δὲ πᾶσα ἡ πληθὺς ἄλογος οὖσα κτήνεσιν ἀπεικάζεται , πληθύι δὲ νόμῳ φύσεως ἡγεμόνος ἐξ ἀνάγκης δεῖ .
ἐπειδὰν μὲν οὖν ἄπειρος ἀρχῆς ἅμα καὶ πλούσιος ἐξαναστὰς ἄρχοντα ἑαυτὸν ἀποφήνῃ , μυρίων αἴτιος κακῶν γίνεται τοῖς θρέμμασιν ·
αὐτὸς μὲν γὰρ ἄφθονα παρέχει τὰ ἐπιτήδεια , τὰ δὲ ἀμέτρως ἐμφορούμενα ὑπὸ πλεοναζούσης τροφῆς ἐξυβρίζει  κόρου γὰρ ὕβρις ἔγγονον γνήσιον  , ἐξυβρίζοντα μέντοι σκιρτᾷ καὶ ἀφηνιάζει καὶ κατὰ μέρος σκιδνάμενα διαλύει τὸ τῆς ἀγέλης συντεταγμένον στῖφος 0 .
ὁ δὲ τέως ἡγεμὼν καταλειφθεὶς ὑπὸ τῶν ἀρχομένων ἰδιώτης ἀνεφάνη , καὶ ἐπιτρέχει μὲν σπουδάζων , εἴ τι δύναιτο συλλαβεῖν ἐξ ὑπαρχῆς καὶ ὑπαγαγέσθαι ·
ὅταν δὲ ἀδυνατῇ , στένει καὶ κλαίει τὴν ἰδίαν κακίζων εὐχέρειαν καὶ ἑαυτὸν τῶν συμβεβηκότων αἰτιώμενος .
τοῦτον δὴ τὸν τρόπον καὶ τὰ τῶν αἰσθήσεων θρέμματα , ἐπειδὰν ὁ νοῦς ὑπτίως καὶ ῥᾳθύμως ἔχῃ , τῆς τῶν αἰσθητῶν ἀπλήστως ἐμφορούμενα ἀφθονίας ἀπαυχενίζει τε καὶ σκιρτᾷ καὶ πλημμελῶς ὅπῃ τύχοι φέρεται , καὶ ὀφθαλμοὶ πρὸς πάντα ἀναπεπταμένοι τὰ ὁρατά , καὶ ἃ μὴ θέμις ὁρᾶν , ἐξώκειλαν , καὶ ἀκοαὶ πάσας φωνὰς παραδεχόμεναι καὶ μηδέποτε πληρούμεναι , διψῶσαι δὲ ἀεὶ περιεργίας καὶ φιλοπραγμοσύνης , ἔστι δὲ ὅπου καὶ ἀνελευθέρου χλεύης ἐκπεφοιτήκασιν 0 .
ἐπεὶ πόθεν ἄλλοθεν τὰ πανταχοῦ τῆς οἰκουμένης θέατρα νομίζομεν ἀμυθήτων μυριάδων ἀνὰ πᾶσαν ἡμέραν πληροῦσθαι ;
οἱ γὰρ ἀκουσμάτων καὶ θεαμάτων ἥττους καὶ ὦτα καὶ ὀφθαλμοὺς χωρὶς ἡνιῶν ἐάσαντες φέρεσθαι καὶ κιθαριστὰς καὶ κιθαρῳδοὺς καὶ πᾶσαν τὴν κεκλασμένην καὶ ἄνανδρον μουσικὴν περιέποντες , ἔτι δὲ ὀρχηστὰς καὶ τοὺς ἄλλους μίμους ἀποδεχόμενοι , ὅτι σχέσεις καὶ κινήσεις ἐκτεθηλυμμένας ἴσχονται καὶ κινοῦνται , τὸν ἐπὶ σκηνῆς ἀεὶ πόλεμον συγκροτοῦσι μή τε τῆς τῶν ἰδίων μή τε τῆς τῶν κοινῶν ἐπανορθώσεως πεφροντικότες , ἀλλὰ τὸν ἑαυτῶν οἱ δυστυχεῖς διά τε ὀφθαλμῶν καὶ ὤτων ἀνατρέποντες βίον .
ἄλλοι δέ εἰσιν οἱ τούτων ἀθλιώτεροι καὶ κακοδαιμονέστεροι , οἳ τὴν γεῦσιν ὥσπερ ἐκ δεσμῶν ἔλυσαν 0 ·
ἡ δὲ πρὸς πᾶσαν σιτίων τε καὶ ποτῶν ἀπόλαυσιν ἄφετος εὐθὺς ὁρμήσασα τά τε ἤδη εὐτρεπισθέντα ἐπιλέγεται καὶ πεῖναν ἄληκτον καὶ ἄπληστον ἴσχει τῶν ἀπόντων , ὡς , κ ἂν αἱ τῆς γαστρὸς ἀποπληρωθῶσι δεξαμεναί , σπαργῶσαν ἔτι καὶ μαιμῶσαν τὴν ἀεὶ κενὴν ἐπιθυμίαν περιβλέπεσθαι καὶ περιφοιτᾶν , μή τί που παροραθὲν λείψανον ἀφεῖται , ἵνα καὶ τοῦτο παμφάγου πυρὸς δίκην ἐπιλιχμήσηται .
γαστριμαργίᾳ τοίνυν ἡ ὀπαδὸς ἐκ φύσεως ἀκολουθεῖ συνουσίας ἡδονὴ μανίαν ἔκτοπον καὶ οἶστρον ἀνεπίσχετον καὶ λύτταν ἀργαλεωτάτην ἐπιφέρουσα ·
ὅταν γὰρ ὑπὸ ὀψοφαγίας καὶ ἀκράτου καὶ πολλῆς μέθης ἄνθρωποι πιεσθῶσιν , οὐκέτι κρατεῖν ἑαυτῶν δύνανται , πρὸς δὲ τὰς ἐρωτικὰς μίξεις ἐπειγόμενοι κωμάζουσι καὶ θυραυλοῦσι , μέχρις ἂν τὸν πολὺν τοῦ πάθους ἀποχετευσάμενοι βρασμὸν ἠρεμῆσαι δυνηθῶσιν .
οὗ χάριν καὶ ἡ φύσις ὡς ἔοικεν ὑπογάστρια τὰ συνουσίας ὄργανα ἐδημιούργησε , προλαβοῦσα ὅτι λιμῷ μὲν οὐ χαίρει , πλησμονῇ δὲ ἕπεται καὶ πρὸς τὰς ἰδίας ἐνεργείας ὑπανίσταται .
τοὺς οὖν τοῖς θρέμμασι τούτοις ἐπιτρέποντας ἀθρόων ὧν ὀρέγονται πάντων ἐμφορεῖσθαι κτηνοτρόφους λεκτέον , ποιμένας δ ἔμπαλιν ὅσοι τά τε ἀναγκαῖα καὶ αὐτὰ μόνα τὰ ἐπιτήδεια παρέχουσι περιτεμνόμενοι καὶ ἀποκόπτοντες τὴν περιττὴν καὶ ἀλυσιτελῆ πᾶσαν ἀφθονίαν , ἥτις ἀπορίας καὶ ἐνδείας οὐχ ἥκιστα βλάπτει , πρόνοιάν τε πολλὴν ἔχουσι τοῦ μὴ ἐξ ἀμελείας καὶ ῥᾳθυμίας νοσῆσαι τὴν ἀγέλην εὐχόμενοι μη δὲ τὰς ἔξωθεν εἰωθυίας κατασκήπτειν νόσους ἐπιγενέσθαι .
στοχάζονται δὲ οὐδὲν ἧττον καὶ τοῦ μὴ διασπασθεῖσαν αὐτὴν σποράδην διασκεδασθῆναι , φόβον ἐπανατεινόμενοι τὸν σωφρονιστὴν τῶν λόγῳ μηδέποτε πειθομένων καὶ κολάσει χρώμενοι συνεχεῖ , μετρίᾳ μὲν κατὰ τῶν ἰάσιμα νεωτεριζόντων , ἀφορήτῳ δὲ κατὰ τῶν ἀνίατα ·
τὸ γὰρ εἶναι δοκοῦν ἀπευκτὸν μέγιστον ἀγαθὸν ἀφραίνουσιν , ἡ κόλασις , ὥσπερ τοῖς τὰ σώματα κάμνουσιν αἱ ἰατρικαὶ ὗλαι 0 .
ταῦτα τὰ ἐπιτηδεύματα ποιμένων ἐστίν , οἳ τῶν σὺν ἡδονῇ βλαβερῶν τὰ μετὰ ἀηδίας προτιμῶσιν ὠφέλιμα .
οὕτως γοῦν σεμνὸν καὶ λυσιτελὲς νενόμισται τὸ ποιμαίνειν , ὥστε τὸ μὲν ποιητικὸν γένος τοὺς βασιλέας ποιμένας λαῶν εἴωθε καλεῖν , ὁ δὲ νομοθέτης τοὺς σοφούς , οἳ μόνοι πρὸς ἀλήθειαν βασιλεῖς εἰσιν 0 ·
ἄρχοντας γὰρ αὐτοὺς ὡς ἂν ποίμνης εἰσάγει τῆς ἀνθρώπων ἁπάντων ἀλόγου φορᾶς .
διὰ τοῦτο καὶ τῷ τελειωθέντι ἐξ ἀσκήσεως Ἰακὼβ τὴν ποιμενικὴν ἐπιστήμην περιῆψε ·
ποιμαίνει γὰρ οὗτος τὰ πρόβατα Λάβαν  Gen .
30 , 36  , τῆς τοῦ ἄφρονος ψυχῆς τὰ αἰσθητὰ μόνα καὶ φαινόμενα νομιζούσης ἀγαθά , χρώμασι καὶ σκιαῖς ἠπατημένης καὶ δεδουλωμένης 0 ·
λευκασμὸς γὰρ ἑρμηνεύεται Λάβαν .
καὶ Μωυσεῖ τῷ πανσόφῳ τὴν αὐτὴν τέχνην ἀνατίθησι ·
καὶ γὰρ οὗτος ποιμὴν ἀποδείκνυται διανοίας τῦφον πρὸ ἀληθείας ἀσπαζομένης καὶ πρὸ τοῦ εἶναι τὸ δοκεῖν ἀποδεχομένης ·
περισσὸς γὰρ Ἰοθὸρ ἑρμηνεύεται , περιττὸν δὲ καὶ ἐπεισηγμένον ἀπλανεῖ βίῳ πρὸς ἀπάτην τῦφος , ᾧ καὶ τὰ κατὰ πόλεις ἕτερα παρ  ἑτέροις , οὐ τὰ αὐτὰ δίκαια παρὰ πᾶσιν , ἔθος εἰσηγεῖσθαι τὰ κοινὰ τῆς φύσεως καὶ ἀκίνητα νόμιμα οὐ δ ὄναρ ἰδόντι 0 1 ·
λέγεται γὰρ ὅτι „ Μωυσῆς ἦν ποιμαίνων τὰ πρόβατα Ἰοθὸρ τοῦ ἱερέως Μαδιάμ "  Exod .
ὁ δ αὐτὸς οὗτος εὔχεται , μὴ ὡς ἀνεπιτρόπευτον ποίμνην τὸν ὄχλον καὶ λεὼν ἅπαντα τῆς ψυχῆς ἀφεθῆναι , τυχεῖν δὲ ἀγαθοῦ ποιμένος ἐξάγοντος μὲν ἀπὸ τῶν ἀφροσύνης καὶ ἀδικίας καὶ πάσης κακίας δικτύων , εἰσάγοντος δὲ εἰς τὰ παιδείας καὶ τῆς ἄλλης ἀρετῆς δόγματα ·
„ ἐπισκεψάσθω “ γάρ φησι „ κύριος ὁ θεὸς τῶν πνευμάτων καὶ πάσης σαρκὸς ἄνθρωπον ἐπὶ τῆς συναγωγῆς ταύτης “ ·
εἶτα ὀλίγα προσειπὼν ἐπιφέρει ·
„ καὶ οὐκ ἔσται ἡ συναγωγὴ κυρίου ὡσεὶ πρόβατα , οἷς οὐκ ἔστι ποιμήν “  Num .
ἀλλ οὐκ ἄξιον εὔχεσθαι μὴ χωρὶς ἐπιστάτου καὶ ἡγεμόνος ἐαθῆναι τὸ συγγενὲς καὶ συμφυὲς ἡμῶν ἑκάστῳ ποίμνιον , ὡς μὴ τῆς φαυλοτάτης τῶν κακοπολιτειῶν ὀχλοκρατίας , ἣ παράκομμα τῆς ἀρίστης δημοκρατίας ἐστίν , ἀναπλησθέντες θορύβοις καὶ ταραχαῖς καὶ ἐμφυλίοις στάσεσιν ἀεὶ χρώμενοι διατελῶμεν 0 ;
οὐ μὴν ἀναρχία μόνον ὀχλοκρατίαν τίκτουσα δεινόν , ἀλλ ἡ καὶ παρανόμου καὶ βιαίου τινὸς ἐφ  ἡγεμονίαν ἐπανάστασις 0 1 ·
τύραννος γὰρ ἐκ φύσεως ἐχθρός , πόλεων μὲν ἄνθρωπος , σώματος δὲ καὶ ψυχῆς καὶ τῶν καθ ἑκάτερον πραγμάτων ὁ τὴν ἀκρόπολιν ἐπιτετειχικὼς ἑκάστῳ θηριωδέστατος νοῦς 0 .
ἀλυσιτελεῖς δὲ οὐχ αὗται μόνον αἱ δεσποτεῖαι , ἀλλὰ καὶ τῶν λίαν ἐπιεικῶν ἀρχαί τε καὶ προστασίαι 0 1 ·
χρηστότης γὰρ πρᾶγμα εὐκαταφρόνητον καὶ ἑκατέροις , ἄρχουσί τε καὶ ὑπηκόοις , βλαβερόν , τοῖς μὲν ἐκ τῆς τῶν ὑποτεταγμένων εἰς αὐτοὺς ὀλιγωρίας μηδὲν μή τε ἴδιον μή τε κοινὸν ἐπανορθώσασθαι δυναμένοις , ἔστι δ ὅτε καὶ τὰς ἡγεμονίας ἀναγκαζομένοις ἀποτίθεσθαι , τοῖς δὲ ἐκ συνεχοῦς τῆς πρὸς τοὺς ἄρχοντας ὀλιγωρίας πειθοῦς ἠμεληκόσι καὶ ἀδεῶς ἐπὶ μεγάλου κακοῦ κτήσει περιποιησαμένοις αὐθάδειαν 0 1 .
τούτους μὲν οὖν θρεμμάτων , ἐκείνους δὲ κτηνοτρόφων οὐδὲν νομιστέον διαφέρειν 0 ·
οἱ μὲν γὰρ τρυφᾶν ἐν ἀφθόνοις ὕλαις ἀναπείθουσιν , οἱ δὲ τὸν κόρον ἀδυνατοῦντες φέρειν ἐξυβρίζουσι .
χρὴ δὲ ὥσπερ αἰπόλον ἢ βουκόλον ἢ ποιμένα ἢ κοινῶς νομέα τὸν ἡμέτερον ἄρχειν νοῦν τὸ συμφέρον πρὸ τοῦ ἡδέος ἑαυτῷ τε καὶ τοῖς θρέμμασιν αἱρούμενον 0 .
ἡ δὲ τοῦ θεοῦ ἐπίσκεψις πρῶτον σχεδὸν καὶ μόνον αἴτιον τοῦ τὰ μέρη τῆς ψυχῆς μὴ ἀνεπιτρόπευτα ἀφεθῆναι , τυχεῖν δὲ ἀνυπαιτίου καὶ πάντα ἀγαθοῦ ποιμένος 0 ·
οὗ κατασταθέντος ἀμήχανον τὴν σύνοδον τῆς διανοίας γενέσθαι σποράδα 0 .
ὑπὸ γὰρ μίαν καὶ τὴν αὐτὴν σύνταξιν ἐξ ἀνάγκης φανεῖται πρὸς τὴν ἑνὸς ἐπιστασίαν ἀφορῶσα , ἐπεὶ τό γε πολλαῖς ὑπακούειν ἀρχαῖς ἀναγκάζεσθαι βαρύτατον ἄχθος 0 .
οὕτως μέντοι τὸ ποιμαίνειν ἐστὶν ἀγαθόν , ὥστε οὐ βασιλεῦσι μόνον καὶ σοφοῖς ἀνδράσι καὶ ψυχαῖς τέλεια κεκαθαρμέναις ἀλλὰ καὶ θεῷ τῷ πανηγεμόνι δικαίως ἀνατίθεται .
τούτου δὲ ἐγγυητὴς οὐχ ὁ τυχὼν ἀλλὰ προφήτης ἐστίν , ᾧ καλὸν πιστεύειν , ὁ τὰς ὑμνῳδίας ἀναγράψας 0 ·
λέγει γὰρ ὧδε ·
„ κύριος ποιμαίνει με , καὶ οὐδέν με ὑστερήσει “  Psalm .
τοῦτο μέντοι τὸ ᾆσμα παντὶ φιλοθέῳ μελετᾶν ἐμπρεπές , τῷ δὲ δὴ κόσμῳ καὶ διαφερόντως 0 ·
καθάπερ γάρ τινα ποίμνην γῆν καὶ ὕδωρ καὶ ἀέρα καὶ πῦρ καὶ ὅσα ἐν τούτοις φυτά τε αὖ καὶ ζῷα , τὰ μὲν θνητὰ τὰ δὲ θεῖα , ἔτι δὲ οὐρανοῦ φύσιν καὶ ἡλίου καὶ σελήνης περιόδους καὶ τῶν ἄλλων ἀστέρων τροπάς τε αὖ καὶ χορείας ἐναρμονίους ὁ ποιμὴν καὶ βασιλεὺς θεὸς ἄγει κατὰ δίκην καὶ νόμον , προστησάμενος τὸν ὀρθὸν αὑτοῦ λόγον καὶ πρωτόγονον υἱόν , ὃς τὴν ἐπιμέλειαν τῆς ἱερᾶς ταύτης ἀγέλης οἷά τις μεγάλου βασιλέως ὕπαρχος διαδέξεται 0 1 2 ·
καὶ γὰρ εἴρηταί που ·
„ Ἰδοὺ ἐγώ εἰμι , ἀποστέλλω ἄγγελόν μου εἰς πρόσωπόν σου τοῦ φυλάξαι σε ἐν τῇ ὁδῷ “  Exod .
λεγέτω τοίνυν καὶ ὁ κόσμος ἅπας , ἡ μεγίστη καὶ τελεωτάτη τοῦ ὄντος θεοῦ ποίμνη ·
„ κύριος ποιμαίνει με , καὶ οὐδέν με ὑστερήσει “ .
λεγέτω καὶ ἕκαστος τῶν ἐν μέρει τὸ αὐτὸ τοῦτο μὴ τῇ διὰ γλώττης καὶ στόματος ῥεούσῃ φωνῇ πρὸς βραχεῖαν ἀέρος ἐξικνουμένῃ μοῖραν , ἀλλὰ τῇ τῆς διανοίας εὐρυνομένῃ καὶ τῶν τοῦ παντὸς ἁπτομένῃ περάτων ·
ἀμήχανον γὰρ τῶν ἐπιβαλλόντων ἔνδειαν εἶναί τινος ἐπιστατοῦντος θεοῦ πλήρη καὶ τέλεια τ ἀγαθὰ τοῖς οὖσιν ἅπασιν εἰωθότος χαρίζεσθαι 0 .
παγκάλη δὲ εἰς ὁσιότητα παραίνεσις ἡ διὰ τοῦ λεχθέντος ᾄσματος 0 ·
τῷ γὰρ ὄντι ὁ μὲν πάντα τὰ ἄλλα δοκῶν ἔχειν , τῇ δὲ ἑνὸς προστασίᾳ δυσχεραίνων , ἀτελὴς καὶ πένης 0 ·
ἥτις δὲ ὑπὸ θεοῦ ποιμαίνεται ψυχὴ τὸ ἓν καὶ μόνον ἔχουσα , οὗ τὰ πάντα ἐκκρέμαται , ἀπροσδεὴς εἰκότως ἐστὶν ἄλλων , οὐ τυφλὸν πλοῦτον , βλέποντα δὲ καὶ σφόδρα ὀξυδορκοῦντα θαυμάζουσα .
τούτου πάντες οἱ μαθηταὶ εἰς σύντονον καὶ δυσαπάλλακτον ἔρωτα ἦλθον , διὸ κτηνοτροφίαν γελάσαντες ἐξεπόνησαν ποιμενικὴν ἐπιστήμην .
ὁ τὴν περὶ σῶμα καὶ τὰς κενὰς δόξας ὑπόθεσιν ἀεὶ μελετῶν Ἰωσήφ , ἄρχειν μὲν καὶ ἐπιστατεῖν ἀλόγου φύσεως οὐκ ἐπιστάμενος  πρεσβύταις γὰρ ἔθος ἐπὶ τὰς ἀνυπευθύνους ἀρχὰς καλεῖσθαι , νέος δέ ἐστιν οὗτος ἀεί , κ ἂν τὸ χρόνου μήκει γῆρας ἐπιγινόμενον ἐνέγκηται  , τρέφειν δὲ εἰωθὼς καὶ συναύξειν ὑπολαμβάνει καὶ τοὺς φιλαρέτους πεῖσαι δυνήσεσθαι μεταβάλλειν ὡς αὐτόν , ἵνα τῶν ἀλόγων καὶ ἀψύχων περιεχόμενοι μηκέτ ἐνευκαιρεῖν δύνωνται τοῖς λογικῆς ψυχῆς ἐπιτηδεύμασι 0 ·
ἂν ὁ βασιλεὺς νοῦς τῆς σωματικῆς χώρας πυνθάνηται , τί τὸ ἔργον ὑμῶν , ἀποκρίνεσθε 0 ·
ἄνδρες κτηνοτρόφοι ἐσμέν  Gen .
τοῦτο ἀκούσαντες κατὰ τὸ εἰκὸς δυσχεραίνουσιν , εἰ ἡγεμόνες ὄντες ὑπηκόων τάξιν ἔχειν ὁμολογήσουσιν ·
οἱ μὲν γὰρ τροφὰς ταῖς αἰσθήσεσι διὰ τῆς τῶν αἰσθητῶν ἀφθονίας εὐτρεπιζόμενοι δοῦλοι γίνονται τῶν τρεφομένων καθάπερ δεσποίναις οἰκέται φόρον τελοῦντες καθ ἑκάστην ἡμέραν ἀναγκαῖον , ἄρχοντες δὲ οἱ τούτων ἐπιστατοῦντες καὶ τὰ περιττὰ τῆς εἰς ἀπληστίαν ὁρμῆς αὐτῶν ἐπιστομίζοντες 0 1 .
τὸ μὲν οὖν πρῶτον καίτοι τοῦ λεχθέντος οὐ καθ ἡδονὴν ἀκούσαντες ἐχεμυθήσουσι περιττὸν ἡγούμενοι τὸ μὴ μαθησομένοις διαφορὰν κτηνοτροφίας καὶ ποιμενικῆς ὑφηγεῖσθαι , αὖθις δὲ ὅταν ὁ περὶ τούτων ἀγὼν ἐνστῇ , διαγωνιοῦνται πάσῃ δυνάμει καί , πρὶν ἀνὰ κράτος ἑλεῖν , οὐκ ἀνήσουσι τὸ τῆς φύσεως ἐλεύθερόν τε καὶ εὐγενὲς καὶ ἡγεμονικὸν τῷ ὄντι ἐπιδειξάμενοι ·
πυνθανομένου γοῦν τοῦ βασιλέως „ τί τὸ ἔργον ὑμῶν 0 ;
“ ἀποκρίνονται ·
„ ποιμένες ἐσμέν , καὶ οἱ πατέρες ἡμῶν “  Gen 0 .